LT
2023 3 9
Europos Sąjungos oficialusis leidinys
L 71/11
KOMISIJOS ĮGYVENDINIMO REGLAMENTAS (ES) 2023/514 2023 m. kovo 8 d. kuriuo dėl labai rafinuotų produktų, trečiųjų šalių, turinčių patvirtintus kontrolės planus, sąrašo ir Moldovos įtraukimo į trečiųjų šalių, iš kurių leidžiama į Sąjungą įvežti kiaušinių, kurie skirti teikti rinkai kaip A klasės kiaušiniai, siuntas, sąrašą iš dalies keičiamas Įgyvendinimo reglamentas (ES) 2021/405 (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr.
1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 127 straipsnio 2 dalį,
kadangi:
(1)
Komisijos deleguotuoju reglamentu (ES) 2022/2292 (2) papildomas Reglamentas (ES) 2017/625 ir juo siekiama užtikrinti, kad žmonėms vartoti skirtų maistinių gyvūnų ir tam tikrų prekių siuntos iš trečiųjų šalių ar jų regionų atitiktų tam tikrus Sąjungos maisto saugos reikalavimus arba bent jiems lygiaverčiais pripažintus reikalavimus.
Visų pirma tame reglamente nurodyti gyvūnai ir žmonėms vartoti skirtos prekės, kuriems taikomas reikalavimas, kad jie būtų iš trečiosios šalies ar jos regiono, įtraukto į sąrašą, nurodytą Reglamento (ES) 2017/625126 straipsnio 2 dalies a punkte;
(2)
Deleguotojo reglamento (ES) 2022/2292 7 straipsnyje nustatyta, kad tam tikros maistinių gyvūnų, gyvūninių produktų ir sudėtinių produktų siuntos turi būti įvežamos į Sąjungą tik iš trečiųjų šalių, įtrauktų į trečiųjų šalių, iš kurių leidžiama į Sąjungą įvežti tokias žmonėms vartoti skirtas siuntas, sąrašą;
(3)
Komisijos įgyvendinimo reglamentu (ES) 2021/405 (3) nustatomas trečiųjų šalių arba jų regionų, iš kurių į Sąjungą leidžiama įvežti tam tikrų labai rafinuotų žmonėms vartoti skirtų produktų siuntas, sąrašas;
(1) OL L 95, 2017 4 7, p. 1.
(2) 2022 m. rugsėjo 6 d.
Komisijos deleguotasis reglamentas (ES) 2022/2292, kuriuo Europos Parlamento ir Tarybos reglamentas (ES) 2017/625 papildomas maistinių gyvūnų ir tam tikrų žmonėms vartoti skirtų prekių siuntų įvežimo į Sąjungą reikalavimais (OL L 304, 2022 11 24, p. 1).
(3) 2021 m. kovo 24 d.
Komisijos įgyvendinimo reglamentas (ES) 2021/405, kuriuo nustatomi trečiųjų šalių arba jų regionų, iš kurių pagal Europos Parlamento ir Tarybos reglamentą (ES) 2017/625 į Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašai (OL L 114, 2021 3 31, p. 118).